Aitäh, härra esimees! Härra riigikontrolör! Ma kõigepealt tänan teid ettekande eest, mis oli üsna üldteoreetiline, aga ka selline teoreetiline nihe on üsna oluline. Küsimus on konkreetsem. Mulle jäi ettekandest kõrvu, et vastutus ja  läbipaistvus riigi vara haldamises ei ole mitte käibetõde, vaid printsiip. Ma usun, et printsiipi on võimalik ikkagi mõõta, hinnata ja võrrelda. Kas te võite tuua, võib-olla 2000. aasta praktikast, mõne näite ministeeriumide või valdkondade kohta, kus teie hinnangul riigi vara kasutamine on paranenud, ja mõne näite, kus teie arvates on tehtud veelgi rohkem vigu, möödalaskmisi, võetud põhjendamata riske jne?